ያም ሆኖ “ፎቶ ድራማን” በነፃ ለማየት ብዙ ሕዝብ ወደ ትያትር ቤቶች ይጎርፍ ነበር። በዩናይትድ ስቴትስ በየዕለቱ በ80 ከተሞች “ፎቶ ድራማ” ይታይ ነበር። ከተመልካቾቹ መካከል አብዛኞቹ ‘ድምፅ ያለው ፊልም’ ለመጀመሪያ ጊዜ በማየታቸው ተደንቀው ነበር። ቅደም ተከተላቸውን ጠብቀው በፍጥነት በሚቀያየሩ ፎቶዎች አማካኝነት አንዲት ጫጩት ስትፈለፈል እንዲሁም አበባ ሲፈካ መመልከት ችለው ነበር። በጊዜው በነበሩ ሳይንሳዊ ግኝቶች አማካኝነት የይሖዋን ጥበብ ማጉላት ተችሎ ነበር። በመግቢያው ላይ እንደተጠቀሰው አንድ ግለሰብ፣ ወንድም ራስል “ፎቶ ድራማን” ሲያስተዋውቅ በስክሪኑ ላይ ሲመለከት “ከወንድም ራስል ይበልጥ ወንድም ራስልን ይመስላል!” በማለት አስተያየት ሰጥቷል።
